
E L Ő T E R J E S Z T É S

Sülysáp Város Önkormányzata Képviselő-testületének

2019. július 25-én tartandó rendkívüli ülésére

1. napirendhez

Tárgy:
Döntés az „Ipari park létesítése (VEKOP-1.2.2-15-2016-00025)” tárgyú közbeszerzési eljárás eredményéről
Tisztelt Képviselő-testület!

Sülysáp Város Önkormányzata mind ajánlatkérő „Ipari park létesítése (VEKOP-1.2.2-15-2016-00025)” tárggyal a közbeszerzésekről szóló 2015. évi CXLIII. törvény (a továbbiakban: Kbt.) Harmadik Rész szerinti, uniós értékhatárt el nem érő értékű nyílt közbeszerzési eljárást kezdeményezett a Kbt. 113. § (1) bekezdése szerint. 

A felhívás szerint – mely 20 gazdasági társaság részére került kiküldésre – két részajánlat megtételére volt lehetőség az I. rész: Út és közművek, a II. rész: Csarnok építésére vonatkozott.
Az ajánlattételi felhívásban előírt határidőig (2019.06.27 16:00) 7 ajánlattevőtől az I. részre vonatkozóan 6 ajánlat, a II. részre vonatkozóan 3 részajánlat érkezett a mellékelt bontási jegyzőkönyv szerint. 
Az ajánlatok értékelését követően a Bíráló Bizottság megállapította, hogy az I. részre benyújtott ajánlatok közül 4 ajánlat érvényes, 2 érvénytelen, illetve a II. részre benyújtott 3 ajánlat mindegyike érvényes. Ezek részletes indokolását a mellékelt Bíráló bizottsági javaslat tartalmazza.

Az összességében legkedvezőbb ajánlatok a két rész vonatkozásában a következők voltak:

	I. rész: Út és közművek
	Folyamat Építőipari Kft.
	47.187.161 Ft+áfa

	II. rész: Csarnok
	PMG Építőipari Kft.
	268.967.040 Ft+áfa


Ez összesen bruttó 400 millió Ft-os bekerülési költséget jelent, az elnyert 307 millió Ft-os pályázati támogatáshoz képest, tehát amennyiben eredményesnek nyilvánítjuk a közbeszerzési eljárást, több mint 90 millió Ft-os többletfedezetről is rendelkeznünk kell.

Ráadásul a kivitelezési költséghez további járulékos költségek is kapcsolódnak (gázközmű csatlakozási díj, tervezés, közbeszerzés, műszaki ellenőrzés, projektmenedzsment díja stb.), így összességében 140 millió Ft saját forrásra van szükség a pályázat megvalósításához.

Ez a hatalmas többlet fedezetigény sajnos ismételten abból adódik, hogy a pályázat 2016 őszén történt benyújtása után – egy hosszadalmas döntési és előkészítési folyamat eredményeként – sajnos csak most kerülhet sor a kivitelezésre.

Erre való tekintettel kérelmet nyújtunk be a Pénzügyminisztériumhoz önrésztámogatás iránt, és bízva ennek sikerében, javasolom, hogy nyilvánítsuk eredményessé a közbeszerzést.
Az eljárás eredményét a Közbeszerzési Szabályzat értelmében a Képviselő-testület jogosult megállapítani. Testületi döntéshozatal esetében név szerinti szavazást kell alkalmazni (Kbt. előírás). Az eljárás tartalmat és eredményét a mellékelt dokumentum ismerteti.

Kérem a tisztelt Képviselő-testületet az előterjesztés megtárgyalására és döntésük meghozatalára!

…/2019. (VII. 25.) ÖKT határozati javaslat

Sülysáp Város Önkormányzatának Képviselő-testülete „Ipari park létesítése (VEKOP-1.2.2-15-2016-00025)” tárgyú közbeszerzési eljárásban a következő döntéseket hozza:
1./ Az I. részben benyújtott ajánlatok érvényessége vonatkozásában:

Az I. részben az alábbi ajánlattevők ajánlata érvényes:
	Ajánlattevő neve
	Ajánlattevő székhelye
	Érvényesség indoka

	Folyamat Építőipari Korlátolt Felelősségű Társaság
	2241 Sülysáp Hunyadi u. 32.
	Az ajánlat megfelel a felhívásban és a dokumentációban, valamint a jogszabályokban előírtaknak (érvényes).

	PMG Építőipari Korlátolt Felelősségű Társaság
	2251 Tápiószecső Sági út 8.
	Az ajánlat megfelel a felhívásban és a dokumentációban, valamint a jogszabályokban előírtaknak (érvényes).

	STRABAG Általános Építő Korlátolt Felelősségű Társaság
	1117 Budapest Gábor Dénes (Infopark D épület) u. 2.
	Az ajánlat megfelel a felhívásban és a dokumentációban, valamint a jogszabályokban előírtaknak (érvényes).

	Geoszolg Mélyépítőipari és Vállalkozási Korlátolt Felelősségű Társaság
	2085 Pilisvörösvár Szent Imre u. 27.
	Az ajánlat megfelel a felhívásban és a dokumentációban, valamint a jogszabályokban előírtaknak (érvényes).


Az I. részben az alábbi ajánlattevők ajánlata érvénytelen:

	Ajánlattevő neve
	Ajánlattevő székhelye
	Érvénytelenség indoka

	SWIETELSKY Építő Korlátolt Felelősségű Társaság
	1016 Budapest Mészáros u. 13.
	Az érvénytelenség indoka: A Kbt. 73. § (1) bekezdés e) pont alapján az ajánlat érvénytelen, ha egyéb módon nem felel meg az ajánlattételi felhívásban és a közbeszerzési dokumentumokban, valamint a jogszabályokban meghatározott feltételeknek, ide nem értve az ajánlat ajánlatkérő által előírt formai követelményeit.

Ajánlatkérő hiánypótlásra hívta fel ajánlattevőt a következőkkel kapcsolatban:

1) A 3. értékelési szempont szerinti megajánlás alátámasztására ajánlattevő által az ajánlathoz csatolt önéletrajzban a szakember tapasztalata nem olyan részletességgel került feltüntetésre, hogy abból megállapítható legyen az értékelési szempont szerint értékelésre kerülő tapasztalat megléte, tekintettel arra, hogy a szakmai referenciák részben az ellátott munkakörök között egyik szakmai referencia esetében sem szerepel a közlekedési építmények és az azokhoz szerkezetileg vagy funkcionálisan kapcsolódó építményrészek, mérnöki létesítmények építés-szerelési munkáinak felelős műszaki vezetésében szerzett szakmai tapasztalat.

Kérjük ajánlattevőt, hogy hiánypótlás keretében csatolja B.I. szakember olyan részletességgel összeállított szakmai önéletrajzát, mely alátámasztja a szakember megajánlás szerinti (36 hónapnyi) közlekedési építmények és az azokhoz szerkezetileg vagy funkcionálisan kapcsolódó építményrészek, mérnöki létesítmények építés-szerelési munkáinak felelős műszaki vezetésében szerzett szakmai tapasztalatának meglétét!

Ajánlattevő a meghatározott hiánypótlási határidő lejártáig nem tett eleget ajánlatkérő fentiek szerinti felhívásának. 

A Kbt. 71. § (10) bekezdése alapján, ha a hiánypótlást nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során. Ugyanazon tartalmi elem tekintetében ismételt hiánypótlási felhívás kibocsátásra ajánlatkérőnek jogszerű lehetősége nincs. A hiányosságra figyelemmel az ajánlat nem felel meg az ajánlattételi felhívásban és a közbeszerzési dokumentumokban, valamint a jogszabályokban meghatározott feltételeknek.

	Szilasi és Társa Termelő és Szolgáltató Kft.
	5231 Fegyvernek Liszt Ferenc út 13/a.
	Az érvénytelenség indoka: A Kbt. 73. § (1) bekezdés e) pont alapján az ajánlat érvénytelen, ha egyéb módon nem felel meg az ajánlattételi felhívásban és a közbeszerzési dokumentumokban, valamint a jogszabályokban meghatározott feltételeknek, ide nem értve az ajánlat ajánlatkérő által előírt formai követelményeit.

Ajánlatkérő hiánypótlásra hívta fel ajánlattevőt a következőkkel kapcsolatban:

1) A kapacitásait rendelkezésre bocsátó szervezet cégjegyzésre jogosult képviselői ajánlathoz csatolt aláírási címpéldánya és a cégjegyzék adatok alapján a céget együttesen jegyzik. Ugyanakkor az ajánlathoz csatolt, kapacitást rendelkezésre bocástó szervezet részéről tett nyilatkozatokat az együttesen cégjegyzésre jogosult személyek közül csak egy írta alá (D.S.).

Kérjük, hogy hiánypótlás keretében csatolják a kapacitásait rendelkezésre bocsátó szervezet együttesen cégjegyzésre jogosult személyei (mindkettő) által aláírt alábbi dokumentumokat: 

„Nyilatkozat a Kbt. 114. § (2) bekezdésben foglaltakra vonatkozóan”, „Megbízási előszerződés”!

Ajánlattevő a meghatározott hiánypótlási határidő lejártáig nem tett eleget ajánlatkérő fentiek szerinti felhívásának. 

A Kbt. 71. § (10) bekezdése alapján, ha a hiánypótlást nem, vagy nem az előírt határidőben teljesítették, kizárólag az eredeti ajánlati példányt lehet figyelembe venni az elbírálás során. Ugyanazon tartalmi elem tekintetében ismételt hiánypótlási felhívás kibocsátásra ajánlatkérőnek jogszerű lehetősége nincs. A hiányosságra figyelemmel az ajánlat nem felel meg az ajánlattételi felhívásban és a közbeszerzési dokumentumokban, valamint a jogszabályokban meghatározott feltételeknek.


2./ Az eljárás I. részének eredményessége vonatkozásában:

Az értékelési szempontok szerinti legkedvezőbb ajánlatot benyújtó ajánlattevővel való szerződéskötéshez szükséges további nettó 3 274 371 Ft összegű többletfedezet rendelkezésre áll, az eljárás eredményes. 

Az eljárás I. részének nyertese a következő ajánlattevő:

	Ajánlattevő neve
	Ajánlattevő székhelye
	Kiválasztásának indoka
	Ajánlati ár

	Folyamat Építőipari Korlátolt Felelősségű Társaság
	2241 Sülysáp Hunyadi u. 32.
	Ajánlattevő nyújtotta be az értékelési szempontok szerinti legkedvezőbb érvényes ajánlatot (Kbt. 77. § (4) bekezdés).
	nettó 47 187 161 Ft


3./ A II. részben benyújtott ajánlatok érvényessége vonatkozásában:

A II. részben az alábbi ajánlattevők ajánlata érvényes:
	Ajánlattevő neve
	Ajánlattevő székhelye
	Érvényesség indoka

	Szilasi és Társa Termelő és Szolgáltató Kft.
	5231 Fegyvernek Liszt Ferenc út 13/a.
	Az ajánlat megfelel a felhívásban és a dokumentációban, valamint a jogszabályokban előírtaknak (érvényes).

	STEEL Profession Korlátolt Felelősségű Társaság
	2241 Sülysáp Fő u. 87.
	Az ajánlat megfelel a felhívásban és a dokumentációban, valamint a jogszabályokban előírtaknak (érvényes).

	PMG Építőipari Korlátolt Felelősségű Társaság
	2251 Tápiószecső Sági út 8.
	Az ajánlat megfelel a felhívásban és a dokumentációban, valamint a jogszabályokban előírtaknak (érvényes).


4./ Az eljárás II. részének eredményessége vonatkozásában:

Az értékelési szempontok szerinti legkedvezőbb ajánlatot benyújtó ajánlattevővel való szerződéskötéshez szükséges további nettó 71 563 046 Ft összegű többletfedezet rendelkezésre áll, az eljárás eredményes. 

Az eljárás II. részének nyertese a következő ajánlattevő:

	Ajánlattevő neve
	Ajánlattevő székhelye
	Kiválasztásának indoka
	Ajánlati ár 

	PMG Építőipari Korlátolt Felelősségű Társaság
	2251 Tápiószecső Sági út 8.
	Ajánlattevő nyújtotta be az értékelési szempontok szerinti legkedvezőbb érvényes ajánlatot (Kbt. 77. § (4) bekezdés).
	nettó 268 967 040 Ft


5./ Felhatalmazza a polgármestert az Írásbeli összegezés kiküldésére (eredmény kihirdetésre) és a szerződés megkötésére.

Határidő: 2019. július 31.
Felelős: polgármester

Sülysáp, 2019. július 22.

Horinka László s.k.


polgármester

